Алсу Әбелханова: "Ничек җырлаганымны үзем генә беләм"

	Коронавирус белән чирләгән Татарстанның атказанган артисты Алсу Әбелханова “Яңа йолдыз” проектында чыгыш ясады. Җырчы кичә хастаханәдән чыгуга ук филармониягә килгән. 	 “Мин үтә дә җаваплы кеше. Хастаханәдән чыгуга, концертка киттем. Минем белән җырлаган Ислам Кәлимуллин “дуэт булырмы икән?” дип бик нык борчылган. Ничек җырлаганымны үзем генә беләм. Җырның бер юлын башкару да күпме көч таләп итә. Кул-аяклар кылтырый, аркадан су ага, баш әйләнә. Бик авыр. Өстәвенә репетиция дә ясарга мөмкинлек булмады. Билгеле, табиб бу адымымны хуплады, тиргәде. Әмма мин катнашырга, Ислам белән җырларга вәгъдә биргәч, сүземне үтәдем”, - диде Алсу Әбелханова. 
	Эльвира ШАКИРОВА	
Шәһри Казан

	№ --- | 14.12.2020	


